
“| „AIDO“ PRIEDAS VAIKAMS | 


Lietuvaitės daina 


O kad aš galėčiau Kiekvienam praeiviui 
Būti lakštele, Kas diena naktis 
Porinčiau, čiulbėčiau 
Kalno paslaptis. 

Olia lylia, lylia ir tt. 
Apie Gediminą, 


Skrisčiau Vilniaus miestan, 
Skrisčiau paukštele. 


Olia lylia, lylia, 


Olia lylia, lylia, Jo karių pulkus, 
Skrisčiau Vilniaus miestan, Apie jo galybę 
Skrisčiau paukštele. Ir senus laikus. 


Olia lylia, lylia ir tt. 
Apie didžią garbę 
Tų senų laikų, 
Kaip jos garsas sklido 
Lig marių Juodų. 
Olia lylia, lylia ir tt. Olia lylia, lylia ir tt. 


Škrisčiau į kalnelį, 
Kur upė Neris, 

Kur nuo amžių stovi 
Mūs sena pilis. 


O kad aš galėčiau 
Būti lakštele, 
Skrisčiau Vilniaus miestan, 
Skrisčiau paukštele. 
Olia lylia, lylia ir tt. 
K. Tėma. 

Mūsų žemė 


Ten, kur bangos Nemunėlio, 
Kvapūs vasaros žiedai, 
Kur bakužė artojėlio, 
Kur didvyrių mūs kapai; 
Ten, kur sraunios Neries vilnys 
| krantus taškena, 
Kur didvyrių aukos kilnios 
Praeiti mums mena; 
Ten, kur aukštos pušys snaudžia, 


„Dangų mūsų remia, 


J 


Kur varpai variniai gaudžia, — 


Mūsų rasim žeme... 


M. Pumputis. 


Randamonys 


Pasakojimas 


Senų senovėje mūsų gražioji 
tėvynė visa buvo apaugusi nepe- 
reinamais miškais, kuriuose slaps- 
tėsi daugybė įvairių įvairiausių 
žvėrių ir žvėrelių. Juos mūsų pro- 
tėviai mokėjo gaudyti ir šaudyti, 
jų kailius išdirbinėti ir į svetimas 
šalis nepigiai parduoti. Puikios bu- 
vo tos girios visoje mūsų tėvynė- 
je, bet tokių puikių niekur nebe- 
buvo, kaip Nemuno tėvo ir jo 
sūnaus Merkio santakoje. Aukštos 
lieknos pušys savo puikiomis vir- 
šūnėmis, rodėsi, dangų siekia, de- 
besims kelią pastoja. O jų šlamė- 
jimas giedrąją dieną, o jų ošimas 
prieš audrą! O paukštelių čiulbė- 
jimas, o gėlelių kvepėjimas! Kas 
visa tai apsakys, kas visa tai ap- 
rašys! 

Tame puikiame miške turėjo 
puikią pilį narsus kunigaikštis Mo- 
nys. Jaunas jis buvo ir nevedęs, 
mėgo medžioti, po tolimus miškus 
klajoti. 


„ Toli toli į pietus, kur stovi 
Zvirgždės kalnas, tuomet gyveno 
turtingas bajoras Zvingys. Žinojo 
apie jį visa apylinkė ne tiek dėl 
jo didelių turtų, kiek dėl jo vien- 
turtės gražuolės Randos. Visi ją 
mylėjo, visi ja gėrėjos, bet visų 
labiausiai jos tėvelis bajoras vin- 
gys. Nevaržė jis savo dukrelės, 
leido jai daryti, ką norėjo, leido 
jai, kaip paukšteliui, laisvai gyventi. 
Ir Randa tėvelio gerumo neapvylė, 
jokio nesmagumo senajam tėve- 
liui nepadarė. 

Vieną kartą Randa išėjo pašlai- 
tėmis pasivaikščioti, kvepiančių gė- 
lelių pasirinkti, iš jų gražų vaini- 
kėlį nusipinti, savo jaunąją galvelę 
tuo vainikėliu padabinti. Jai gra- 
žias gėles beskinant ir į kairiąją 
rankelę berenkant, staiga pamatė 
ji jauną bernužėlį, prieš ją besto- 
vintį, į ją jaunąją bežiūrintį, jos 
gražumėliu besižavintį. Tai buvo 
narsusis kunigaikštis Monys, išėjęs 

iš savo pilies pamedžioti, laukinių 
žvėrių pašaudyti. Paraudo Randos 
skaistūs veideliai, nuleido ji savo 
skaisčias akeles ir stovėjo nejudė- 
dama, lyg stabo ištikta, tik jos 
krūtinė aukštai kilnojosi, tik jos 
krūtinėje širdelė, kaip sugautas 
narvelin paukštelis, blaškėsi. Patiko 
jaunajam Moniui skaistaveidė Ran- 
da, patiko jaunajai Randai šaunusis 
kunigaikštis Monys. Priėjo jis prie 
jos, paėmė į savo ranką jos dre- 
bančią rankelę ir paspaudė. O Ran- 
da nuo jo nepabėgo, savo rankelės 
iš jo rankos neištraukė, tik dar la- 
biau užkaito, kaip užkaista vasaros 
aušra prieš pat saulės patekėjimą. 
Nusivedė kunigaikštis mergelę prie 
aukštos pušies, kur augo minkštu- 
tės samanos, pasodino ją ant jų 
ir pats šalia jos atsisėdo. Ilgai jiedu 
kalbėjosi apie Randos surinktas 
gėleles, apie jos rūtų darželį, apie 
Monio gimtą šalį, jojo medžiokles, 
kovas su priešais. Ir sutarė jiedu, 
kad Monys atvyksiąs pas Randos 
tėvelį prašyti jo vienturtės ranke- 
lės. Sutarė, paspaudė sau rankas 
ir persiskyrė. 

Buvo gražus vasaros rytas. Švie- 
sioji saulutė šildė kaitriais savo 
Spinduliais šaltąją žemelę. Tą rytą 
kunigaikštis Monys įsakė savo žmo- 
nems ruoštis kelionėn. Jo paly- 
dovai pradėjo šveisti savo aštruo- 
Slus plieno kardus, sidabro pasa- 
gomis kaustyti ristuosius žirgus, 
taisyti tymo * balnus. Kai jau visi 
DUVO pasirengę ir susirinkę kuni- 
gaikščio pilies kieme, kreipėsi Mo- 
nys į pasiliekančius pilyje, įsaky- 
damas jiems budriai saugoti pilį 
ir laisvu laiku ją puošti ir laukti 
JO pargrįžtant su ta, kuri būsianti 
Jų ir visos pilies valdovė. Pasakė, 
Daspaudė pentinais savo nekantrau- 
janti žirgą ir išjojo pro aukštuosius 
vartus, o paskui jį ir visi jojo pa- 
lydovai, 


Keliavo jie visą dieną ir pusę 

nakties. Nakvojo tankumyne, kur 
buvo nedidelė aikštelė, sodria žole 
apaugusi. Tik kitos dienos vidu- 
dienį jie prijojo Zvirgždės kalną, 
aukštą bajoro Zvingio dvarą. Bajo- 
riškoji sodyba buvo graži, įvairiais 
medžiais apsodinta, stipria tvora 
aptverta. Šauniųjų svečių pasitikti 
išėjo pats sodybos šeimininkas ba- 
joras Zvingys. Kunigaikštis Monys, 
išvydęs baltuojančią tarp krūmų 
senojo bajoro galvą, vikriai nušoko 
nuo savo žirgo, paėmęs jį už šilko 
pavadžio, nuėjo lėtu žingsniu pa- 
sitikti, — pagerbti žiląjį Randos 
tėvo plauką. Tą pat padarė ir šau- 
nojo kunigaikščio Monio šaunieji 
jo palydovai. Kai bajoras Zvingys 
labiau prisiartino, kunigaikštis Mo- 
nys, žemai lenkdamas galvą, gra- 
žiais žodžiais sveikino kilnųjį bajo- 
rą ir prašėsi įleisti jį ir jo palydo- 
vus su žirgais į savo kiemą ir pri- 
imti pasilsėti. | meilius kunigaikš- 
čio žodžius meiliai atsakė ir bajo- 
ras Zvingys, užprašydamas taip 
brangų svetelį su palydovais apsi- 
lankyti į jo dvarą, kur galėsią pa- - 
silsėti jie patys ir jų „nuvargę, ris- 
tieji žirgai. Padavė bajoras Zvin- 
gys savo ranką kunigaikščiui Mo- 
niui ir nusivedė jį su palydovais 
apsodintu krūmais keliu į dvaro 
kiemą. Brangiųjų svetelių pasitikti 
išėjo ir Randa, kaipo tėvo dvaro 
šeimininkė, su rūtų kuokštele ran- 
koje, gražiai išsipuošusi. Bajoro 
Zvingio tarnai pripuolė prie sve- 
čių, paėmė iš jų žirgus ir nusive- 
dė į tvartus pašerti kvepiančiais 
dobilais, pagirdyti tyruoju šaltinio 
vandeniu. Bajoras Zvingys pakvie- 
tė kunigaikštį Monį ir jo palydovus 
į didžią svetainę, susodino visus 
už ąžuolinių stalų, įvairiais valgiais 
ir gėralais apkrautų. Garbingoje 
vietoje sėdėjo kunigaikštis. Visą 
dieną ir naktį linksminosi svečiai 
pas vaišingąjį bajorą Zvingį, visą 


dieną ir naktį bajoraitė Randa su 

dvaro merginomis triūsė ir vaiši- 
no svečius. Tik kitą dieną, kada 
visi buvo pakankamai pasistiprinę, 
bajoras Zvingys išsiuntė dukrelę 
vienturtę  apvedžioti kunigaikšti 
Monį po visą dvarą ir jo apylin- 
kes ir parodyti jų gražumą. Jiems 
bevaikščiojant Utiekės ežero pa- 
krantėmis, kunigaikštis Monys, su- 
sižavėjęs apylinkės grožiu, tarė: 

— Brangioji Randa! Aš nieko 
kita nenorėčiau, nieko kita ne- 
trokščiau, kaip tik pasilikti šioje 
vietoje su tavimi. Gyventume mu- 
du kaip laisvi paukšteliai tarp 
ošiančių girių ir prie tyliai ban- 
guojančio ežerėlio. Ar sutinki, 
mano skaisčioji saulute, mano 
brangioji Randa? 

Ir atsakė jam skaisčiai nurau- 
dusi bajoro dukra, o jos balsas 
buvo švelnus, kaip tylios vasaros 
dienos vėjelio dvelkimas: 

— Sutinku, mano brangusis ku- 
nigaikšti ir mano valdove, sutin- 

ku. Nežinau tik, ką pasakys ma- 
no tėvelis. Tikiu, kad jis nesiprie. 
šins... 

— Tad eikime, mano brangio- 
ji, prie tavo tėvelio, pulkime prie 
jo ir prašykime sutikimo. 

Ir nuėjo. Bajoras Zvingys, iš- 
klausęs jų prašymą, palaimino sa- 
vo dukrą ir leido tekėti už kuni- 
gaikščio Monio. 

Po vestuvių kunigaikštis Mo- 
nys rytinėje Utiekėlės ežero pusė- 
je pastatė gražius rūmus: ir aptvė- 
rė juos blizgančia tvora. Gyveno 
ir linksminosi gražioji Randa ir 
kunigaikštis Monys, nepatirdami 
savo gyvenime jokių nesmagumų, 
vargų ir nelaimių ir tik retkarčiais 
apsilankydami stiprion Monio pilin, 
kuri stovėjo Nemuno tėvo ir jo 
sūnaus Merkio santakoje. 

Dabar toje vietoje, kur seniau 
stovėjo Randos ir Monio dvaras. 
ir rūmai, yra Randamonių sodžius. 


Vyt. Akstinas. 


NINN. 


Šalna ir grikiai 


Nuo šalnų ir kieto gruodo 
Lapai jau visai pajuodo, 
Tiktai sėklų rusvų plotai 
Rytmečiais gėlais, miglotais 
Brendo ir stiprėjo vis. 


Iš šalnos tyčiojos grikiai: 

— Tu puikuole! Tujen, plike! — 
Bet širdy mintis kuteno: 

Jauną rudenį ir seną 


Kanda šalnos. Kąs ir juos. 


Jau drebėjo vienas kitas 
Pakraštin kur išvarytas, 
Stengėsi i vidų biirio 
Isisprausti bekepuris, 

Kad sušilt, kad pasiguost. 


Bet laiku būriais rovėjos 

Piautuvuotos atskubėjo 

Ir, pritūpusios prie baro, 

Kupetėlėsna suvarė 

Šąlančius vargius grikius. 
Laukutis. 

Šis darbas ne labai sunkus 


Berniukas ir obuoliai 


Vėlyvą rudens rytą ėjo Vy- 


tukas mokyklon. Jis užėjo 
Gražučio pirkion. Mat, jis vi- 
suomet  eidavęs . mokyklon 


drauge su Gražučiu. Bet kaip 
jis nustebo, neradęs pirkioje 
nei Gražučio, nei jo tėvelių. 

— Kurgi jie visi būtų? 
Nejaugi Gražutis šiandien ma- 
nęs nelaukęs išėjo? O gal kur 
pasislėpė? — pagalvojo Vytu- 
kas ir ėmė dairytis po pirkią. 
Staiga pamatė prie lango ant 
suolo pilną pintinę obuolių. 
Godžiai į juos pažiūrėjo ir pa- 
galvojo: 

— Kokie gražūs obuoliai! 
Tur būt ir skanūs! 

Prisiartino jis prie suolo ir 
drebančia rankele paėmė vieną 
obuolį. Jis jau pridėjo obuolį 


prie lūpų ir rengėsi atkąsti, bet 
susilaikė. 

— Ką gi aš darau? Juk 
tai svetimi obuoliai! — dingte- 
lėjo jam per galvą. Padėjo jis 
obuolį atgal pintinėn ir jau 
rengėsi eiti iš pirkios. Staiga 
išgirdo užpakalyje balsą: „su- 
stok“! Išsigando Vytukas, kada 
pamatė nepažįstamą žilą se- 
nelį, besiartinantį prie jo. 

— Nebijok manęs, — tarė 
senelis. — Aš visa mačiau ir 
dabar žinau, kad esi geras 
vaikas. Visad, vaikeli, atmink, 
kad negalima nieko bloga: da- 
ryti, nors būtum ir vienas. Už 
savo „gerumą gali paimti iš 
šios pintinės kiek tik nori 
obuolių. 

Miglė. 


000 jo 

ŠALNOS 


Eina, eina ponia Šalna, 
apiberdama žemę baltais pū- 
kais. O lauke stovinti žvirblių 
baidyklė skrybelaite jai graso. 

— Oi, per anksti dar po- 
niutė atsilankai! Dar žemelė 
neužmigo, dar auga rugeliai 
laukuose. 

Tuoj aš čia padarysiu 
tvarką! — niurna piktai Šal- 
na. — Šalčiau kvėptersiu, šal- 
tu vėju papūsiu, ir bus viskas 
sutvarkyta. 


Ir ėmė tuojau šalčiu al- 
suoti į jaunus rugių diegelius. 

Pamatė tai baidyklė. Nors. 
buvo tik su. viena koja, bet 
greitai nubėgo į mišką. Iš 
miško sugrįžo nešina pilną 
savo skrybelaitę baltų minkštų 
voratinklėlių. 

— Oi, piktoji Šalnuže, da- 
bar nenušaldysi jaunų rugių 
diegelių. Aš. juos apdenąsiu, 
apklostysiu visus ir išgelbėsiu > 
nuo tavo žiaurumo. M. t. 


Tėvelis mokytojas 


Mano tėvelis eina mokyklon 
Taip, kaip ir aš, 
Taip, kaip ir tu. 


Moko mergaites, moko bernyčius 


Tokius, kaip aš, 
Tokius, kaip tu. 


Džiaugias penkiukėm ir ketveriukėm. 
Taip, kaip ir aš, 
Taip, kaip ir tu. 


Liūdi dėl riksmo ir dėl dvejukių | 


Taip, kaip ir aš, 
Taip, kaip ir tu, 


— Kodėl vaikučiai taip blogai mokos? 


Klausia “manes, 


Ašai tavęs. 


Tik nesulaukia atsako jokio 


Nei iš manęs, 


Nei iš taves. 


Kietis. 

Kaip praleidau Vėlinių dieną 


Šių metų Vėlinių diena bu- 
vo ūkanota. Anksti rytą nu- 
ėjau į šv. Mikalojaus bažnyčią. 
Viduryje bažnyčios stovėjo 
karstas, papuoštas gėlėmis. 
Kunigas atlaikė gedulines pa- 
maldas.Pamaldoms pasibaigus, 
visi išsiskirstėme namo. 


Po pietu su draugėmis nu- 
ėjome i Rasų kapines. Pake- 
liui nusipirkome gėlių ir žva-' 
kučių. Eidamos į kapines, pa- 
vijome daug žmonių, kurie 
taip pat ėjo aplankyti giminių 
ar pažįstamujų kapus. 

Pirmiausia nuėjome prie 
a. a. daktaro Jono Basanavi- 
čiaus kapo. Čia padėjome 
puokštelę gėlių ir uždegėme 
kelias žvakutes. Sukalbėjome 
„Viešpaties Angelas“, —ir nu- Kapas Vėlinių vakarą 
ėjome prie kareivių kapų, ku- 
rie žuvo kovoje už Tėvynę. 
Gaila man pasidarė kareivių... 
Juk jie mirė dar jauni! 


kare atrodė Rasų kapinės, nes 
tuoj grįžome namo. 

Toji diena man padarė di- 
Paskui aplankėme Vileišių deli ispūdiį. 


koplytėlę, buvome prie pažįs- Jadziutė— mokinė. 
tamų ir savo mirusios drau- 
gės kapų. Kas atspės, kur Jadziutė gy- 


Nežinau, kaip vėliau va- vena, nes ji pati neparašė? 


OO 

Algirdo daina 


Aš dar mažas, kaip pipiras, 
Vos tik kalasi dantai, 

Bet užaugęs būsiu vyras 

Ir dainuosiu tik linksmai. 


Mano mažo silpnos jėgos 
Ir darbuotis negaliu, — 
Anksti rytą atsikėlęs 
Bėgu žaisti su Rudžiu. 


O kai kiek dar paūgėsiu, 
Būsiu geras, paklusnus, 
Brangią tėviškę mylėsiu, 
Tiesiu laimėn jai kelius. 


Aš dar mažas, kaip pipiras, 
Bet užaugsiu, kaip pušis, 
Surimtėsiu, būsiu vyras, 

Ir tėvelių ateitis... 


M. Pumputis. 


"Neris ir Vilnytis 


(Pasaka ne pasaka) 


Seniai, labai seniai gyveno tur- 
tingas ir geras karalius. Savo kraš- 
tą valdė labai sumaniai. Už tat 
turtų jo valstybėje buvo be krašto, 
be saiko. Jo turtais stebėdavosi 
visi kaimynai. Bet labiausiai ste- 
bėjosi jo gražuole dukrele Nerimi. 
Neris buvo ne tik graži, bet ir ge- 
ra: mylėdavo ir šelpdavo vargšus 
ir pavargėlius. Todėl visi ją labai 
mylėjo, bet labiausiai ją mylėjo tė- 
velis. Be jos nevalgydavo, nei sve- 
čių nepriiminėdavo, be jos niekuo- 
met linksmas nebūdavo. Jei su 
dukrele kur nuvažiuodavo ir ko- 
kius reikalus pas kaimynus turėda- 
vo, tai visuomet kur sėkmingiau- 
siai tuos reikalus su dukrelės pa- 
galba atlikdavo. Gera buvo karaliui 
ir naudinga jo valstybei. 

Sitokios laimės pradėio pavy- 
dėti viena pikta valdovė. Pasiryžo, 
žūt būt, karaliaus dukrelę nužudyti 
arba pavogti. Bet tai sunkus daly- 
kas buvo, nes karalius visuomet 
savo dukrelę, kaip akį kaktoje, 
saugodavo, todėl visur ją narsiau- 
siųjų karžygių pulkai lydėdavo. 

Pasiryžo ši tuomet klasta ją 


pagrobti. Ilgai galvojo, ilgai viso- 
kius diplomatus siuntinėjo, kol pa- 
galiau sumanė niekšišką darbą. 
Mat, sužinojo, kad karalaitė Neris 
sodus ir vaisius labai mėgsta. 

Tad pasiuntė su didžiausiomis 
iškilmėmis vieną obelę karalaitei 
dovanų. Karalius meiliai priėmė ir 
liepė savo dukrytės sodelyje paso- 
dinti. Obeliai augant, pati Neris jų 
globojo ir laistė. O obelis buvo 
užkerėta. Augo ji ne metais, bet 
dienomis. Už metų išaugo į di- 
džiausį ir puikiausį medį. Džiaugėsi 
karalius ir karalaitė. Netrukus ir 
obuoliai pasirodė. Išaugo dideli 
raudoni, dargi akį verią. 

Kartą nuėjo karalaitė savo so- 
delin obelies pažiūrėti. Ziūri — jos 
obelies dargi šakos linksta nuo 
raudonų saldžių obuolių.  Neišken- 
tusi nusiskynė vieną ir paragavo. 
Kai paragavo, taip ir pavirto lėle. 
Netoliese buvo pasiųsti valdovės 
raganos sargai, kurie pastvėrė lėlę 
ir nusinešė. 

Karalius laukia, laukia, 0 duk- 
relės nėra. Ir diena, ir kita, ir mė- 
nuo ir metai, o Neris negrįžta. 

Baisiai nuliūdo karalius. Gaila jam 
buvo vienatinės, mylimiausios duk- 
relės. 

Pats ieškojo ir pasiuntinius siun- 
tė dukrytės teirautis, bet sužinoti 
negalėjo. Taip slinko mėnesiai ir 
metai didžiausiame liūdesyje kara- 
liui ir visai jo valstybei. 

Kartą atėjo karaliaus rūmuosna 
laumė burtininkė. 


— Atėjau, — sako burtininkė, — 
pas tave, šviesiausis karaliau, pra- 
nešti, kur tavo dukrelė. Siųsk kar- 
žygius kuo narsiausius, siųsk į rytų 
šalelę. Ten, už devynių girių, už 
devynių jūrų, kur piktoji valdovė 
ragana gyvena, yra aukštas, stiklo 
lietas, geležies kaltas kalnas. Už to 
kalno yra šulinys giliausis, tame 
šulinyje tavo dukrelė sėdi, die- 
ną naktelę liūdi ir graudžiai rau- 
doja, pas raganą tarnaite sėdi, 
biauriausius darbus jai dirba. Sun- 
kus bus kelias karžygiams, tene- 
Pasitiki kelyje nei vienam sve- 
timajam. Aš jiems padėsiu, prie 
kalno sėdėdama lauksiu. 

Išsiuntė karalius pulką geriau- 
Sių kareivių su narsiausiais vadais- 
karžygiais. Sužinojo apie tai ragana. 
Pasiuntė tarnus su gardžiausiais 
užkerėtosios Obelies vaisiais. Kar- 
žygiai pamate neiškentė neparaga- 
vę. Kaip tik paragavo, taip visi 
lėlėmis pavirto, 0 raganos tarnai 
Surinko jas maišuosna ir, nunešę 
Miestan, pardavė. 

Karalius, nesulaukdamas siųstųjų 
karžygių grįžtant, pasiuntė kitą pul- 

ą, dar narsesnių, dar stipresnių. 
et ir su tais taip pat atsitiko. 

Karalius ir visai vilties nustojo 

Uomet nors dukrelę pamatyti. 

Sužinojo apie tai vieno ūkinin- 
Ko sūnelis, vardu Vilnytis, ir sako 
tėvui; 


. 7 Leisk mane, tėveli, karalai- 
tės ieškoti! 


— Kur tau, sūneli, ieškoti. Kar- 


VARP ELTS 


Mat, raganos kareiviai 


457 ` 


žygiai jos nesurado, 
eiti ieškoti. 

Bet sūnelis nesidavė perkalba: 
mas. Pagaliau, tėvas sutiko, nors 
neturėjo mažiausios vilties, kad sū- 
nui pasiseks. 

Sūnus nuėjo pas 
sako: 

— Duok man, šviesiausias ka- 
raliau, kareivių, aš eisiu karalaitės 
ieškoti. 

Karalius iš pradžios labai buvo 
nustebęs, bet pagaliau sutiko. 

Sūnus, apsirengęs puikiais vado 
rūbais, išsirengė kelionėn. Ragana, 
sužinojusi, kad dargi ūkininkaitis 
išdrįso jai kelią pastoti, tik nusi- 
juokė, tačiau ir jam pasiuntė už- 
kerėtų vaisių. 

— Ne pokylin joju, ne gardžių 
vaisių ieškau, bet mūsų mylimos 
karalaitės. O vaisių ir savų turiu. 
Mėgstu tiktai taurius ir teisingus 
žmonės, o klastinguosius kardu šluo- 
ju. — pasakė ūkininkaitis ir davė 
ženklą kareiviams. Kareiviai aky- 
mirkoj ištraukė kardus ir visus ra- 
ganos tarnus sukapojo, o vaisius 
kojomis sutrypė. 

Netrukus prijojo“ stiklo kalną, 
prie kurio rado gerąją burtininkę- 
laumę. 

— Narsus ir apdairus iš taves 
vadas, — pasakė laumė. — Daug 
jau tavo padaryta, bet dar daugiau 
turi padaryti, tik ir toliau būk toks 
apdairus. Še tau kardas, jis tau 
daug padės. 

Vilnytis, padėkojęs laumei už 
kardą, nujojo toliau. Prijojęs kalną, 
kirto kardu, ir kalnas persiskyrė. 
Raganos kareiviai, pamatę tokį ga- 
lingą karžygį, persigando ir išbė- 
giojo į visas puses. 

Ūkininkaitis nuėjo į raganos 
dvarą, kuris pasirodė labai puikus. 
Vidury dvaro stovėjo didžiulis šu- 
linys. O gilumas neišpasakytas! 
Norėjo lipti, bet nebuvo kopėčių. 
buvo jas 


o tu drįsti 


karalių ir 

"paslėpę. Vilnytis liepė savo karei- 
viams tuoj surišti balnų juostas, 
padarė ilgą virvę ir nusileido į šu- 
linį. Šulinyje rado geležines duris, 
kurios vedė į puikiausias, auksu ir 
sidabru žibančias sales. Vienoj sa- 
lėj pamatė karalaitę, o šalia kara- 
laitės snaudė septingalvė ragana, 
padėjusi savo galvas ant karalaitės 
kelių. 

Ukininkaitis išsitraukė kardą ir 
norėjo nukapoti raganai galvas, 
bet tuo tarpu jį pabudo ir, pažinus 
laumės užkerėtąjį kardą, puolė ant 
kelių ir ėmė maldauti: 

— Pasigailėk, taurusis jaunikaiti, 
nežudyk manęs, aš geruoju atiduo- 
siu tau karalaitę. 

Ukininkaičiui 
ir paliko ją gyvą. 

Karalaitė dargi sukliko iš džiaugs- 
mo. Puolėsi prie jaunikaičio, mei- 
liai jį pabučiavo ir, nusimovus sa- 
vo brangųjį žiedą, atidavė jam. 

Vilnytis, daug laiko negaišda- 
mas, tuoj pririšo karalaitę prie vir- 
vės, davė ženklą, ir kareiviai iš- 
trauke. | 

Kareiviai, pamate savo kara- 
laitę, neapsakomai nudžiugo ir no- 
rėjo su ją tuoj grįžti namo, bet 
karaitė sako: 

— Leiskite virvę atgal ir iš- 
traukite mano jaunikaitį, Vilnytį. 

Jaunikaitis jau buvo pakilęs iki 
pusės šulinio, kai netikėtai iškrito 
jam kardas ir nukrito ant dugno. 
Ragana to ir laukė. Pastvėrė kar- 
dą, pasikėlė aukštyn ir pakirto vir- 
vę. Jaunikaitis nukrito ir  užsi- 


pagailo raganos 

mušė. O kareiviai ištraukė tik tuš- 
čią virvę. Baisiai nuliūdo karalaitė 
Neris ir ėmė graudžiai verkti. Tol 
verkė, tol raudojo, kol visa ašaro- 
mis. pavirto. Iš tų ašarų pasidarė 
plati ir žavinga upė Neris. 

Kareiviai netekę vado Vilnyčio 
ir karalaitės, ilgiai liūdėjo, o iš di- 
delio apmaudo šulinį akmenimis 
pripildė. Pagaliau, nutarė pasilikti 
toj vietoj, kur žuvo jų vadas, kur 
upė Neris vingiuoja. Ir įkūrė ten 
savo valstybę, o toje vietoje, kur 
buvo baisusis šulinys, pastatė Ne- 
ries ir Vilnyčio atminimui puikų: 
paminklą. 

Praslinko daugel metų, jau žmo- 
nės pradėjo užmiršti apie gražiąją 
Nerį ir. taurųjį Vilnytį, O. aplink 
paminklą girios užaugo. Kartą tos 
šalies valdovas, vardu Gediminas, 
medžiojo girioje ir užtiko Vilnyčio 
paminklą. Sukvietė daug mokslin- 
čių, bet nė vienas negalėjo išaiš- 
kinti, kieno tas paminklas yra. Pa- 
galiau, atsirado senas kunigas— 
vaidila, kuris valdovui viską išaiš- 
kino. Tuomet Gediminas liepė kirs- 
ti mišką ir pastatyti toje vietoje 
karališką pilį ir miestą, kurį Vil- 
nyčio atminimui pavadino Vilniu- 


'"mi,:kad jis nuolat primintų Neriui 


jos kilnųjį jaunikaitį Vilnytį. 

„Ir datar Vilniaus miestas tebe- 
stovi ir dabar šalia jo Neris tebe- 
teka, o garsiosios pilies požemiuo-- 
se ir dabar, sako, ragana sėdi, 
už savo piktus darbus kenčia. 


Dilgė. 


Vis su maldele 


Kai einu aš čiuči liuli, 

Vis meldžiu karštai Dievulį, 
Kad Jis sergėtų mane 

Ir nakties ramiam sapne. 


Kai keliuosi ankstų rytą, 
Aš kalbu maldelę kitą: 
Kad sveikutis vėl galiu 
Bėgt mokyklon keleliu. 
' V. Kuolaitis. 

Išskrendančiam paukšteliui 


— Kur skrendi, paukšteli, 
Kam palieki mus? 

Rr svečioj šalelėj 

Tu rasi džiaugsmus? 


Ar tau nepatiko 

Grožis mūs šalies? 

Gal tau žiaurūs buvom? 
Pasakyk, išties. 


— Ne, šalelė jūsų 
Yr labai graži, 

O .mane mylėjo 
Dideli, maži. 

Bet žiema ateina, 
Šalčiai gi kartu, 
Reikia tad ieškoti 
Šiltesnių kraštų. 


Kai pavasarėlis 
Vėl pas jus ateis, 
Aš tuomet atlėksiu 
Su savais draugais. 


J. Mackevičius. 


DG 
BĖRUKAS 


„Stovi Bėrukas prie tuščio lovio 
Ir snaudžia. Jau pradeda švisti. 
Atlėkė iškažkur musė. Čyk, įkando 


Bėrukui į nugarą. Bėrukas moste- 
lėjo uodega. Musė nulėkė. Bėrukas 
vėl snaudžią. 

r- Kakarykū! — suriko prie 
durų gan dys. 


Bėrukas  pramerkė akis— lovys 
dar tuščias. O jau norisi valgyti. 
Staiga arklidės durys atsidarė, ir: 
įėjo šeimininkas. Su avižėlėmis: 
Tai gardumas!.. O tas vandenėlis: 
kibirėlyje toks skanus ir šaltas! 

Eda Bėrukas avižas ir žiūri pro 
atviras duris. Rudens saulutė švje- 
čia, vėjelis dvelkia. Eina keleliu 
žąsys, o paskui jas Onytė su di- 
džiausia duonos rieke rankoje. Pase- 
kui praėjo kaimyno karvytės, o pas-- 
kui jas Baltrus su ilgu botagu. 

— Visi skuba pusryčių, — pa- 
manė Bėrukas ir toliau sau avižė- 
les kremta. Netrukas šeimininkas: 
pasikinkė Bėruką ir išvažiavo. 

Bėga Bėrukas. Cia smėlynas,. 


čia molynas, čia tiltelis, o tenai 
jau ir grindinėlis, — atvažiavo 
į miestelį. Sustojo. Seimininkas. 


išėmė skardinius kibirus su pienu, 
atidavė pieną pieninėje. Tuščius 
kibirus sudėjo vėl vežiman. Veži- 
mas palengvėjo. 


460 


Sugrįžo. Šeimininkas  iškinkė 
'Bėruką, o Vytukas nuvedė jį pie- 
velėn pasiganyti. 

Graužia Bėrukas žolę. 
tiltelio Onytė žąsis gano. 

— Tai gera toms žąsims, — 
mano Bėrukas, — musės nekan- 
-džioja, žolelę sau skabo, nė į mies- 
telį nereikia važiuoti... 

Po valandėlės Vytukas vėl kinko 
„Bėruką. 

— O dabar kur? — mano Bė- 
rukas. Atsigrįžo, žiūri—pilnas ve- 
Žimėlis maišų su javais. — Nejaugi 
vėl į miestelį! 

Sėdo Vytukas į vežimą, sutempė 
vadeles... 

— A, dabar žinau, — tarė sau 
'Bėrukas, — tai pas tą sparnuotą 
baisuoli. 

Tuoj privažiavo kalnelį, ant ku- 
rio stovėjo Béruko baisuolis — 
vėjinis malūnas, greitai sukdamas 
spari.us. Bėrukas tuoj pastatė ausis, 
prunkščia, pyksta... 

Cia ilgai reikės laukti. Vytukas 
užmovė Bėrukui krepšelį su „abra- 
ikėliu“..: 

Jau saulutė 


O už 


leidosi, kai Bėru- 


Vyšnių 
Mano tėvelio 
Vyšnių sodely 
Auga liepelė 
tr jovarėlis. 
Tam jovarėly 
Šimtašakėly 
Gegė raiboji 
Gailiai kukuoja. 
Liepos šakelėj 
Prie viršūnėlės 
Čiulba lakštelė 
Liūdną dainelę. 
Po jovarėliu 
Sėdi brolelis, 

kas pasileido iš malūno. Nuo kalno 
ir į namučius tai pačios kojos Bė- 
ruką neša. Ratai tik trata, barška. 

. — Y—ha—ha! — linksmai su- 
žvengė sugrižęs Bėrukas. 

Iškinkė. Bėrukas nubėgo į daržą 
pavaikščioti, pasivolioti, kol šei- 
mininkas paruoš vakarienę. 

Vakarienė buvo labai gera. 

Jau ėmė temti. Viskas nutilo. 
Dargi paskutiniosios rudens musės 
ir tos sumigo. Užmigo ir mūsų 
Bėrukas. Labanakt! 


Zvengia, trypia žirgužėlis 
Aukštoj brolio stainužėlėj, 
Blizga, tviska kamanėlės, 
Sidabrinės pasagėlės, 
Iššukuoki, bernužėlį, 
Savo bėrą žirgužėlį, 
Duok, broleli, avižėlių, 
Duok jam tyro vandenėlio. 
Zvengia, trypia žirgužėlis 
Aukštoj brolio stainužėlėj, 
Blizga, tviska Kkamanėlės, 
Sidabrinės pasagėlės. 


Kukutis. 


sodely 


Klausia gegelę 
Savo dalelės. 
— Mūsų šalelėn 
Priešai atūžę — 
Joki, broleli, 
Jok į karužę! 
Ten po liepele 
Sėdi seselė, 


Klausia lakštelę 
Savo dalelės. 


— Joja piršleliai, 
Vieškelis ūžia, 
Eisi, sesele, 


Eisi martužėn. K. Tėma. 

Daugeliui paukščių, žvėrelių Kai užklups žiema šaltoji. 
Sunkios greit ateis dienelės. Ilgai tarės, daug galvojo. 
Tai nujausdami, bailučiai, Susirinkime kiškiokai,. 

Visų skriaudžiami kiškučiai Bet, kad ką nors gero tokio: 
Susirinko pievoje Nenusprendžia ir gana: 
Pasitart, kas veikt reiksią, Sutarimo, mat, stoka. 


Tuo tarpu viens žvairiaakis, — Sprukim, broliai,—jis sušuko— 
Kuriam ginčuos būt neteko, Čia medžiotojas jau sukas! 

Mat, jisai žvalgybą ėjo, Vos tai kiškiai sužinojo, 
Medžiotoją pastebėjo. Leido darban savo kojas. 

Tartum žaibas tada mūs Taip ir liko jų visi 


Kiškis dūmia pas draugus. Reikalai neišspręsti. 

VAKARAS 


Užgeso saulutė, 
Sužibo žvaigždutės, 
„Jau merkias miegelio 
„Manosios akutės. 


Mėnulis išblyškęs 
| dangų pakilo, 
Vėjelis klajūnas 


Blaškytis nutilo. 


Visur visi miega, — 
Tamsi jau naktis... 
Tik aukso žvaigždučių 
Šviesa tvyksta vis. 


R. Guobys. 


` am aa 


Vilko akys 


Vaikščioti vėlai Klimukas nebi- 
"jojo. Dažnai girdėjo apie įvairias 
baisenybes pasakojant, bet tiktai 
„musijuokdavo. Pačiam nebuvo pa- 
sitaikę, todėl ir netikėjo. Vaikas 
kaip verpstė. Kur pasiųs, ką pa- 


Jieps - žaibu nulėkęs padaro ar 
atneša. Džiaugėsi juo tėvai. Gyrė 
kaimynams. ir giminėms. Sakė 


užaugsiąs tikras bernas. 

Rudenį atsitiko taip, kad pri- 
reikė žibalo. Miestelin kokie trys 
— keturi kilometrai, Kas lengves- 
nis? Klimukas. Siunčia. Jisai pa 
"tenkintas, kaip nuolat, išbėga iš 
namų jau saulėlydžiais. 

— Reikėjo anksčiau neapsižiū- 


rėti, — pastebi tėvas, —vaikas vė- 
lai gali dar bijoti. 

“1. — Ko "jau čia jis bijos. Du 
„žingsniai. Miestelis kaip ranka 
„pasiekti. 


Klimukas negirdi tėvų pasikal- 
„bėjimo. Užkaitusiais veidais, kad 
nešas tai nešas. 

— Kur jau taip bėgi, sūnau, — 
užkalbina jį krikštatėvis, su šluotų 
„našta iš miško eidamas. 

— Žibalo pritrūkome. Tamsiai 
nesinori sėdėti. Einu miestelin. 

— Bėk, bėk... Jau greit su- 
tems. Bijosi dar. 


„Kas čia“,—galvoja  Klimukas, 
—„vis apie baimę kalbama“. Bet 
ji tik juokas ima. Švilpinėdamas 
leidžiasi į pakalnę, švilpinėdamas 
lipa kalnelin. Tuoj tuoj bus ma- 
tyti balti miestelio kaminai. Eina 
jau paežere. Vandeny mato kaip 
veidrody mėlyną dangų. Viename 
krašte kiek paraudonavusį. Klimu- 
kui atrodo, kad ten gilybėsna kas 
nors ėmė ir paskandino tą dangaus 
mėlynumą. Medžiai auga į viršų 
ir į apačią. Tik kranto siaura brū- 
želė juos skiria. Cia viena pušis 
plačiai išsišakojusi styri, Ten vėl 
nuotaka per lietų pabėgusios smė- 
lio vagelės. Klimukui mirga akyse 
visos tos spalvos, juokiasi lyg iš 
jo drąsumo, kad taip vėlai mies- 
telin eina. 

Kol nuėjo, gavo žibalo, ko! at- 
gal išsirengė —jau miestely paliko 
su ugnimis. Jau laukuosna išėjęs 
girdėjo, kaip skambina „Viešpa- 
ties Angelui". Dar matėsi kelias, 
netolima aplinka kaip pro dūmus. 
Bet po kelių minučių viską tamsa 
apžiojo. 

Klimukas tačiau bėga, lyg kieno 
vejamas. Uždusęs, sušilęs. Bet 
skuba. Niekas jam skubėti nelie- 
pė. Bet jis pats žino, skubėti rei- 

kia. Tėvas šiandien žadėjo pinti- 
nes pinti, motina verpaties turi. 
O jam juk reikia rytdienai pamo- 
kos paruošti. Gėda, jeigu kiti už 
jį geriau bus paruošę. 

Jau pusę kelio buvo atėjęs, 
kai staiga sustojo vietoje. Už ko- 
kio šimto žingsnių priešais jį su- 
žibo silpna švieselė. Klimukui plau- 
kai ant galvos pasišiaušė. 

-— Vilkas... 
pašnibždom, 
ėjęs. 

Atžagarias traukėsi atgal prie 
medžio, nuo anos žybčiojančios 
ugnelės, akių nenuleisdamas. O 
toji vis artėjo ir artėjo.. Nukryps 
kiek šonan, ir vėl priekin eina. 
Stačiai į Klimuką. 

— Vilkas... matai... suuodžia...— 
Graibė Klimukas pušies šakas, 
paskubomis lipo į viršų, raižomas 
rankas ir veidą! Paliko krintančią, 
šakos nubrauktą kepurę, išmetė 
butelį su žibalu. Laimė, dar ak- 
menin nepataikė. Bet ir šiaip 
kamštis menkas, gali ištekėti. 
Lyg tyčia geresnio namie nepaieš- 
kojo. 

Anai švieselei artėjant ir artė- 
jant, Klimukas gan aukštai įlipo, 
bet jam atrodė, kad tik keletą 
Sprindžių  pakopęs. Pagaliau, jau 
jautė, kad nors dešimts vilkų viens 
ant kito sustotų, vis tiek nepa- 
siektų. 


— sustojęs pasakė 
lyg ne vienas būtų 

Jautė Klimukas, kaip jam krau- 
jas smilkiniuose tvaksi, kaip šir- 
dis lyg laikrodžio rodyklė klapsi. 
Nubraukė rankove prakaitą. O gi, 
žiūri, iš jo vilko, tiek jam baimės 
įvariusio, eina jo pasitikti su maža 
lempele tėvas. Tik subraškėjo ša- 
kos, kaip apačion leidosi. 

— Tata, aš val — džiaugėsi 
Klimukas.— Maniau vilkas ten žyb- 
čioja, tai norėjau medin pasislėpti. 

— O kur žibalas? 


— Turiu! 

— Vilkai, vaike, dabar nakti- 
mis dar nevaikšto. Matai, dieno- 
mis dar gali tai avį, tai kiauliuką 
nutempti. Išėjau su Iempele, sa- 
kau toks, tamsumas, paklysi kur. 
Reikėjo taip tamsiai eiti. Persi- 


gandai gal? 

— Ne!-—Klimukas buvo drąsus. 
—Aš ir akmenį pušin buvau įsine- 
šęs. Būčiau, aš ten jam, tam 
vilkui, 

— Na, eime namo... 


K 


Po to Klimukas jau. žinojo, kad 
kartais net visai be priežasties ga- 
lima išsigąsti, o juo labiau tada, 
kai apie ką nors baisaus prisi- 
klausoma. Nors jis maža tikėjo 
pasakojimais, bet buvo atsarges- 
nis ir apdairesnis. 

L 


NAKT| 


Gražią naktį žiba žvaigždės, 
Malonu į jas žiūrėti. 
Atsisėdęs prie langelio 
Noriu burtą jų atspėti. 


Pasakykit jūs, žvaigždelės, 

Kodėl saulė nebešviečia? 

Gal ji ilsisi miškely? 

Gal šalelei kitai šviečia? 
Vyt. Steponaitis. 


Mes skaitome „Varpelį“. 


TRUPINĖLIAI 


Nori leistis jūrų gilumon 


Žmonės iš seno labai norėtų 


žinoti, kas yra jūrų gilumoje, tik 
jon nusileisti negali. Mat, juo gi- 
liau, juo labiau vanduo slegia ir 


spaudžia panertą daiktą. Mes žino- 
me, kad panertas vandenin akmuo 
pasidaro daug lengvesnis, —tai van- 
duo, spausdamas akmenį, stengiasi 
išmesti jį į viršų. Žmonės pradėjo 
galvoti apie tokius drabužius pa- 
nertam žmogui, kad jie galėtų at- 
laikyti vandens spaudimą. Jūrų na- 
rai turi tokius drabužius, bet vis 
dėlto pasinerti gali, palyginti, labai 
negiliai. Dabar galvojama apie tokį 
metalinį kamuolį, kurį galima būtų 
su žmonėmis nuleisti jūrų gilumon. 
Tokį kamuolį pasigaminęs, Ameri- 
kos mokslininkas Bebe nusileido 
800 metrų gilumon. Ką jis ten ma- 
tė, visa aprašė atskiroje knygoje. 


Leidėjas atsakomasis redaktorius Liudvikas Cicėnas. 

Mokslininko Bebe atliktas žygis. 
nepatenkina žmonių smalsumo. Ne 
vienas, paskaitęs Bebe knygą, klau- 
sia: O kas yra dar giliau? Tiesa. 
Juk yra vietų, kur jūra turi iki 10 
kilometrų gilumos. Tai kas gi yra 
tokioje gilumoje? 

Belgų mokslininkas Pikardas, ku- 
ris pirmas sugebėjo aukščiausiai 
pakilti į viršų, dabar gamina tokį. 
plieninį kamuolį, kuriame bus gali- 
ma nusileisti iki 10 kilometrų gilu- 
mon, Jo kamuolys turės langelius, 
pro kuriuos bus galima stebėti jūra 
ir jos gyvunija. Kamuolyje bus įtai- 
syti stiprūs reflektoriai, kuriais bus. 
galima nušviesti jūra, o nuo jūros 
plėšriųjų gyvulių bus mėginta apsi- 
ginti elektros smūgiais. 

Tas Pikardo kamuolys bus pa- 
baigtas rengti 1940 metais ir svers 
apie 4.500 kilogramų. 

Ka KORD ES ESC Ee K ko KORE KT 


LAIŠKŲ DĖŽUTĖ. 


Mūsų gerbiamieji bendradarbiai 
prisiųstose eilėse labai dažnai netinka- 
mai rimuoja, pav.: purvyne—sidab- 
rinė, tėvynė — krūtinė, mėly- 
nė — sutartinė, girių — vyrų ir 
tt. Čia rimuojant neatsižiūrima į esamų 
galūnėse balsių ilgumą, ir eilėraštis tuo 
atveju nustoja skambumo. Pasitaiko ir 
kitokių trūkumų, pav.: sostą — pa- 
Eos L e n demne LS: >-— V 6 pens, 
sargas — vargas ir tt. Reikėtų to- 
kių trūkumų vengti. Apskritai, geras ei- 
lėraštis tik tas, kuriame turime pras- 
mingą turinį ir gražią formą rimo ir 
ritmo požvilgiais. 

V. Ak—nui. Randamonys dedame 
ačiū. Kita be akcijos, taip ir liks. 

J. Cep—ui. Netinka, neįdėsime.; Ra- 
šyti mėgink, gal kiti bus geresni. »“ m 

Skruoblui. Tamstos kūriniai taip su- 
eiliuoti, kad prasilenkia su kirčiavimu. 
Tai didelis trūkumas ir todėl mums ne- 
tinka. ši 

Trepšiui. Netinka. 

M. Pum—čiui. Ačiū, gavome. 
tiks—įdėsime, tik ne iš karto. 

Vilimui. Netinka. 

R. G-—biui. Šį kartą nieko sau tin- 
kamo neradome. 


Vilnius „RUCH“ spaustuvė 


Kas 


